เมื่อวันที่ 7 กรกฎาคม พ.ศ. 2563 เวลา 12:17 นาฬิกา ที่เขตซีซิ่ว (西秀区) นครอันชุ่น (安顺市) มณฑลกุ้ยโจว (贵州省) ทางตะวันตกเฉียงใต้ของจีน รถโดยสารประจำทางในท้องที่คันหนึ่งได้หักเลี้ยวอย่างรุนแรงโดยไม่ทราบสาเหตุ และพุ่งตกลงไปในอ่างเก็บน้ำหงชาน (虹山水库 [zh]) ส่งผลให้มีผู้เสียชีวิตอย่างน้อย 21 ราย และบาดเจ็บ 16 ราย ผู้โดยสารของรถนั้นเป็นนักเรียนที่เข้าสอบคัดเลือกเพื่อเข้าศึกษาต่อในมหาวิทยาลัยระดับชาติ (จีน: 高考; พินอิน: *gāokǎo*)

เหตุการณ์ชน
-----------

เวลาราว 12:17 น. รถโดยสารประจำทางคันดังกล่าวได้หักเลี้ยวโค้งอย่างแรงข้ามไปยังเลนตรงข้าม และชนเข้ากับรั้วกั้นถนนก่อนจะหล่นลงไปในอ่างเก็บน้ำหงชาน (Hongshan Reservoir) หลักฐานจากวิดีโอแสดงให้เห็นว่ารถโดยสารประจำทางคันดังกล่าวได้วิ่งมาอย่างช้า ๆ ก่อนจะเลี้ยวซ้ายเข้าอย่างกะทันหัน ข้ามเลนของถนนไปหกเลน ก่อนจะชนที่กั้นถนนจนหักและหล่นลงไปในน้ำ

หนึ่งในผู้รอดชีวิตได้ให้สัมภาษณ์กับสำนักข่าวหนึ่งว่า "เมื่อรถตกลงไปในน้ำ กระจกรถก็แตกออก น้ำจึงไหลเข้ามาในรถอย่างรวดเร็ว ฉันจึงรีบว่ายน้ำออก ณ ขณะที่รับรู้ได้ถึงแรงกระแทก"

การกู้ภัย
---------

เวลา 13:30 น. เจ้าหน้าที่จากสำนักดับเพลิงและกู้ภัยกุ้ยโจวประกอบด้วยรถดับเพลิง 19 คัน, เรือยาง 21 ลำ และเจ้าหน้าที่กู้ภัย 97 คน (รวมนักดำน้ำ 17 คน) ได้มาถึงสถานที่เกิดเหตุ ผู้ว่าราชการมณฑล เชิ่น อี๋ฉิน (จีน: 谌贻琴; พินอิน: *Shèn Yìqín*) ได้ตรงไปที่เกิดเหตุและกำกับการกู้ภัย รัฐมนตรีกระทรวงความปลอดภัยสาธารณะ จ้าว เข่อจื้อ (จีน: 赵克志; พินอิน: *Zhào kèzhì*) มอบหมายให้ผู้ช่วยรัฐมนตรี ตู้ หางเหว่ย์ (จีน: 杜航伟; พินอิน: *Dù Hángwěi*) นำทีมเจ้าหน้าที่ไปยังอันชุ่นเพื่อแนะแนวทางการตรวจสอบเหตุการณ์และที่มาต่อไป

การสอบสวน
---------

เมื่อวันที่ 12 กรกฎาคม เจ้าหน้าที่สอบสวนประกาศว่าเหตุรถพุ่งตกน้ำนี้เกิดโดยความตั้งใจของคนขับ ซึ่งไม่พึงพอใจที่บ้านที่ตนเช่าอยู่นั้นถูกทุบทำลาย ในรายงานของตำรวจได้ระบุว่าเมื่อปี พ.ศ. 2559 บ้านสาธารณะที่เขาเช่าจากบริษัทของเขานั้นเป็นส่วนหนึ่งของโครงการพัฒนาพื้นที่ย่านผู้มีรายได้ต่ำ เขาลงชื่อในเอกสารข้อตกลงเพื่อรับเงินชดเชยจำนวน 72,542.94 หยวน ซึ่งเขาไม่เคยได้รับ ในตอนเช้าของวันที่ 7 กรกฎาคม เขาเดินทางกลับมาบ้านและพบว่าบ้านเขาถูกทุบทำลายไปแล้ว จากนั้นเขาได้โทรศัพท์หาคนขับรถโดยสารประจำทางอีกคนหนึ่งเพื่อขอเข้ากะเร็วขึ้นสองชั่วโมง เจ้าหน้าที่ตำรวจยังระบุว่าเขาได้ซื้อและดื่มแอลกอฮอล์ ก่อนและขณะขับรถตกลงไปในอ่างเก็บน้ำ

อ้างอิง
-------

1. ↑  Tang Ailing; Deng Mushen; Han Wei (7 July 2020). "Bus Crash Into Guizhou Lake Kills 21 People". *caixinglobal.com*. สืบค้นเมื่อ 8 July 2020.; Lyv Fan (吕凡) (7 July 2020). "Archived copy" 贵州安顺载高考生的大巴车冲进水库 现场已救出18人. *ifeng.com* (ภาษาจีน). คลังข้อมูลเก่าเก็บจากแหล่งเดิมเมื่อ 7 July 2020. สืบค้นเมื่อ 8 July 2020.`{{cite news}}`: CS1 maint: archived copy as title (ลิงก์)
2. ↑  Phoebe Zhang (7 July 2020). "21 dead and 16 injured after bus crashes into reservoir in southern China". *South China Morning Post*. คลังข้อมูลเก่าเก็บจากแหล่งเดิมเมื่อ 7 July 2020. สืบค้นเมื่อ 8 July 2020.
3. ↑  "Bus plunges into China reservoir, killing 21". *BBC News* (ภาษาอังกฤษแบบบริติช). 8 July 2020. สืบค้นเมื่อ 11 July 2020.
4. ↑  Xu Tingting (徐婷婷); Wang Aibing (王艾冰) (8 July 2020). "贵州安顺公交车坠湖幸存者：车刚掉下去时，水瞬间涌了进来". People's Daily. คลังข้อมูลเก่าเก็บจากแหล่งเดิมเมื่อ 8 July 2020. สืบค้นเมื่อ 8 July 2020.`{{cite news}}`: CS1 maint: multiple names: authors list (ลิงก์)
5. ↑  Li Xuefei (李薛霏); Zhang Kai (张凯) (7 July 2020). 贵州安顺市一城市公交车坠湖，受孙志刚委托，谌贻琴正赶赴事发地组织开展救援. *sina* (ภาษาจีน). สืบค้นเมื่อ 8 July 2020.
6. ↑  Ye Pan (叶攀) (7 July 2020). 公安部副部长杜航伟率工作组赴贵州安顺指导公交车坠湖事件调查工作. *chinanews.com* (ภาษาจีน). สืบค้นเมื่อ 8 July 2020.
7. ↑  "China Police Blame Unhappy Bus Driver for Crash that Killed 21". *www.bloomberg.com*. July 12, 2020. สืบค้นเมื่อ 2020-07-12.
8. ↑  Jiayun, Ke (July 12, 2020). "China bus crash that killed 21 an act of personal resentment: police". *SHINE* (ภาษาอังกฤษ). สืบค้นเมื่อ 2020-07-12.